Potrivit unui răspuns transmis de SIE către Digi24, informaţiile sunt din categoria "strict secret", iar motivele care au dus la secretizarea lor sunt în continuare valabile.

Răspunsul Serviciului vine în contextul în care fostul preşedinte al României, Traian Băsescu, a declarat că, dacă se va ajunge la o anchetă legată de răpirea jurnaliştilor, dosarul ar trebui desecretizat.

Declaraţia a fost făcută la scurt timp după ce fostul şef al statului s-a prezentat în instanţă, în urma unei plângeri penale depuse de Corneliu Vadim Tudor. Procurorii cer redeschiderea anchetei, închise în timpul mandatului de preşedinte al lui Traian Băsescu.